Publication: Magyar Közlöny
Issue: MK-2002-35 (Year: 2002, Number: 35)
Era: 1990-2004
Section: a 32/1999. (III. 31.) FVM rendelethez
Paragraph Index: 124

22. Minden, 1997. december 31. napja után újonnan épített, újjáépített vagy elsõ alkalommal üzembe helyezett állattartóhelynek meg kell felelnie az alábbi követelményeknek: — a borjakat nyolchetes korukat követõen egyedi ketrecben tartani csak állatorvosi kezelés, viselkedésbeli problémák vagy kezelések elvégzése miatt lehet. Az egyedi ketrec hosszúságának legalább a borjak orrhegytõl faroktõig mért hosszának 1,1-szeresének, szélességének legalább a borjú álló testhelyzetében mért marmagasságával megegyezõnek kell lennie. Az egyedi borjúketrecek oldalsó határoló elemeinek — a beteg állatok számára szolgáló izoláló boxok kivételével — biztosítaniuk kell, hogy az állat láthassa fajtársát; — minden borjú számára 150 kg-os testtömegig legalább 1,5 m2, 150—220 kg-os testtömegig legalább 1,7 m 2, 220 kg testtömeg felett legalább 1,8 m 2 területet kell biztosítani.

Source: https://magyarkozlony.hu/hivatalos-lapok/3286031d78134b12e22700e8e328ea8f4ad432e9/dokumentumok/ab69e420c076c6141fae34bac03d70d317636c4c/letoltes